钦定古今图书集成/明伦汇编/交谊典/第064卷 > 《与京西节度使书》前人
## 钦定古今图书集成/明伦汇编/交谊典/第064卷 > 《与京西节度使书》前人

愈再拜：“布衣之士，身居穷约，不借势于王公大人，则
无以成其志；王公大人功业显著，不借誉于布衣之
士，则无以广其名。是故布衣之士，虽甚贱而不谄，王
公大人，虽甚贵而不骄，其事势相须而先后相资也。
今阁下为王爪牙，为国藩垣，威行如秋，仁行如春，戎
狄弃甲而远遁，朝廷高枕而不虞，是岂负大丈夫平”
生之志愿哉？是岂负明天子非常之顾遇哉？赫赫乎，
洸洸乎，功业逐日以新，名声随风而流。宜乎讙呼！海
隅高谈之士，奔走天下慕义之人，使或愿驰一传，或
愿操一戈，纳君于唐虞，收地于河隍，然而未至乎是
者，盖亦有其说云。岂非待士之道未甚厚，遇士之礼
未甚优？请粗言其事，阁下试详而听之。夫士之来也，
必有求于阁下。夫以贫贱而求于富贵，正其宜也。阁
下之财，不可以遍施于天下，在择其人之贤愚，而厚
薄等级之可也。假如贤者至，阁下乃一见之；愚者至，
不得见焉，则贤者莫不至，而愚者日远矣。假如愚者
至，阁下以千金与之；贤者至，亦以千金与之；则愚者
莫不至，而贤者日远“矣。欲求待士之道，尽于此而已

遗者焉。若果行是道，愈见天下之竹帛，不足书阁下
之功德矣；天下之金石，不足颂阁下之形容矣。”愈也
布衣之士也，生七岁能读书，十三而能文，二十五而
擢第“于春官，以文名于四方。前古之兴亡，未尝不经
于心也；当世之得失，未尝不留于意也。尝以天下之
安危在边，故六月于迈，来观其师。及此都徘徊不能
去者，诚说阁下之义，愿少立于阶墀之下，望见君子
之威仪也。居十日而不敢进者，诚恐阁下以众人视
之，则杀身不足以灭耻，徒悔恨于无穷。故先陈此书，
序其所以来之意。阁下其无为狂而以礼进退之，幸
甚幸甚！”愈再拜。